
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      9.12.2013   

Nr. 4c-2/614
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea Ordonanţei de Guvern nr. 92/2003 privind Codul de procedură fiscală, trimis spre dezbatere în fond cu adresa nr. PLx.470 din 11 noiembrie 2013, înregistrat sub nr. 4c-2/614 din 12 noiembrie 2013, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Gheorghe DRAGOMIR

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      9.12.2013   

RAPORT
asupra propunerii legislative pentru modificarea Ordonanţei de Guvern nr. 92/2003 privind Codul de procedură fiscală
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanţe şi bănci a fost sesizată, spre dezbatere în fond, cu propunerea legislativă pentru modificarea Ordonanţei de Guvern nr. 92/2003 privind Codul de procedură fiscală,  trimis cu adresa nr. PLx.470/2013 din 11 noiembrie 2013, înregistrat sub  nr. 4c-2/614 din  11 noiembrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 6 noiembrie 2013.
    Consiliul Legislativ, prin avizul nr. 418 din 22 septembrie 2013, a avizat favorabil propunerea legislativă. 
     Propunerea legislativă supusă dezbaterii are ca obiect de reglementare modificarea şi completarea Ordonanţei Guvernului nr.92/2003 privind Codul de  procedură fiscală, republicată, cu modificările şi completările ulterioare, vizând procedura de comunicare a somaţiei de plată, precum şi colectarea veniturilor de la bugetele locale
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 9 decembrie 2013.

Din totalul de 33 de membri ai Comisiei pentru buget, finanţe şi bănci au fost prezenţi la dezbateri  29 deputaţi.
În raport cu obiectul şi conţinutul său, propunerea legislativă face parte din categoria legilor ordinare.
La dezbaterea acestei iniţiative legislative au fost prezenţi, în calitate de invitaţi, din partea Ministerului Finanţelor Publice domnul Dan Manolescu, secretar de stat.
    În urma examinării iniţiativei legislative şi a opiniilor exprimate, membrii Comisiei propun, cu majoritate de voturi, să supună spre dezbatere şi adoptare Plenului Camerei Deputaţilor respingerea iniţiativei legislative deoarece aceasta nu mai are obiect, iniţiatorii propunând modificarea unei forme anterioare a Codului de procedură fiscală care nu mai este în vigoare. Menţionăm că textul din Codul de procedură fiscală la care face referire propunerea legislativă a fost modificat prin Ordonanţa Guvernului nr.29/2011 pentru modificarea şi completarea Ordonanţei  Guvernului nr.92/2003.

